Na základe článku 123, bod 3 Ústavy Republiky Srbsko, v nadväznosti na článok 119 Zákona o národnostných radách národnostných menšín (,,Úradný vestník RS“, č. 72/09, 20/14 - US a 55/14),

Vláda vynáša

**NARIADENIE**

**O POSTUPE PRIDEĽOVANIA PROSTRIEDKOV Z ROZPOČTOVÉHO FONDU**

**PRE NÁRODNOSTNÉ MENŠINY**

|  |
| --- |
| Článok 1  Týmto nariadením sa bližšie určujú kritériá, podmienky, spôsob a postup pri prideľovaní prostriedkov na programy a projekty v oblasti kultúry, vzdelávania, informovania a úradného používania jazykov a písem národnostných menšín z Rozpočtového fondu pre národnostné menšiny (ďalej len: ,,Fond“), ktoré sú vedené v osobitnej rozpočtovej sekcii Ministerstva štátnej správy a miestnej samosprávy (ďalej len: ,,Ministerstvo“).  Fond, uvedený v odseku 1 tohto článku, môže byť financovaný aj z donácií. |
| Článok 2  Prostriedky z Fondu sú prideľované na programy a projekty v oblasti kultúry, vzdelávania, informovania a úradného používania jazykov a písem národnostných menšín, v súlade s Programom schváleným ministrom na začiatku kalendárneho roka za rok, v ktorom sa prostriedky, uvedené v článku 1 tohto nariadenia, prideľujú, na návrh Rady pre národnostné menšiny.    Návrh Rady pre národnostné menšiny, uvedený v odseku 1 tohto článku, obsahuje prioritnú oblasť v ktorej sa programy a projekty realizujú, ciele, ktoré treba dosiahnuť, výšku prostriedkov a obdobie na ktoré sa prostriedky prideľujú.  Ministerstvo je zodpovedné za realizáciu Programu, uvedeného v odseku 1 tohto článku.  Článok 3  Prostriedky, uvedené v článku 1 tohto nariadenia, sa udeľujú na základe verejného súbehu (ďalej len: ,,súbeh“), ktorý vypisuje Ministerstvo a uverejňuje ho na oficiálnych webových stránkach Ministerstva, Úradu pre ľudské a menšinové práva, Úradu pre spoluprácu s občianskou spoločnosťou a Portále e-Uprava.  Oznam o vypísanom súbehu obsahuje: ciele programov a projektov, oblasť pre ktorú sa vypisuje (kultúra, vzdelávanie, informovanie a oficiálne používanie jazyka a písma národnostných menšín); objem prostriedkov, ktoré sa prideľujú; lehotu na podávanie prihlášok na súbeh; požiadavky na podanie prihlášky, bližšie určenia a dodatočné kritériá, ako aj ďalšie informácie týkajúce realizácie súbehu.  Komisia stanovuje špecifické ciele programov a projektov, pre ktoré sa súbeh vypisuje, ako aj bližšie určenia a dodatočné kritériá, uvedené v odseku 2 tohto článku, pre voľbu programov a projektov, ktoré sú špecifické pre určitú oblasť, s predbežnými konzultáciami s národnými radami národnostných menšín. |
| Článok 4  Právo účasti na súbehu majú ustanovizne, združenia, nadácie, ochodné spoločnosti a ďalšie organizácie, ktorých zakladateľom sú národnostné rady národnostných menšín a organizácie občianskej spoločnosti, zapísané v príslušnom registri, ktorých ciele sa v súlade so štatutárnymi ustanoveniami realizujú v oblasti ochrany a zveľadenia práva a postavenia príslušníkov národnostných menšín, ktoré majú sídlo na území Republiky Srbsko, ako aj nadácie a fondácie a univerzitné konferencie, respektíve vysoké školy odborového štúdia (ďalej len: ,,účastník súbehu“). |
| Článok 5  Postup prideľovania prostriedkov, uvedených v článku 1 tohto nariadenia, vykonáva súbehová komisia (ďalej len: ,,Komisia“).  Do Komisie sa povinne vymenúva určitý počet členov – predstaviteľ ministerstva, v čiom poli pôsobnosti sú programy a projekty, ktoré Komisia hodnotí na základe súbehu, ako aj predstaviteľ Ministerstva štátnej správy a miestnej samosprávy a Úradu pre ľudské a menšinové práva.  Vedúci orgánu, v čiom poli pôsobnosti sa nachádza oblasť pre ktorú sa súbeh vypisuje, na člena Komisie môže navrhnúť aj predstaviteľa odbornej verejnosti.  Minister štátnej správy a miestnej samosprávy (ďalej len: ,,minister“) dáva inštrukcie, ktorými sa bližšie určuje spôsob stanovenia zloženia a počtu členov Komisie, ako aj ďalšie otázky dôležité pre prácu Komisie.  Vynesením rozhodnutia Komisiu vymenúva minister v súlade s prioritnou oblasťou financovania, stanovenou Programom, uvedenou v článku 2 tohto nariadenia.  Komisia stanovuje rokovací poriadok.  Administratívno-technickú podporu Komisii poskytujú Ministerstvo a Úrad pre ľudské a menšinové práva.  Článok 6  Prihláška na súbeh sa podáva Ministerstvu v lehote minimálne 30 dní odo dňa zverejnenia súbehu, na formulári prihlášky, ktorý je neoddeliteľnou súčasťou súbehovej dokumentácie.  Formulár prihlášky stanovuje Ministerstvo a zverejňuje ho na oficiálnych webových stránkach Ministerstva, Úradu pre ľudské a menšinové práva, Úrad pre spoluprácu s občianskou spoločnosťou a Portále e-Uprava.  Formulár prihlášky obsahuje: všeobecné údaje o podávateľovi návrhu programu a projektu; údaje o zastupiteľovi podávateľa programu a projektu; údaje o kapacite riadiť a realizovať program a projekt, vrátane preukázaných výsledkov v minulosti; popis programu a projektu; údaje o potrebných finančných prostriedkoch na realizáciu navrhnutého programu a projektu a písomný (naračný) a tabuľkový popis rozpočtu programu a projektu, ako aj ďalšie relevantné údaje, za účelom zabezpečenia realizácie vytýčených cieľov. |
|  |
| Článok 7  Voľba programov a projektov, ktoré budú financované prostriedkami Fondu sa vykonáva uplatnením nasledovných kritérií: v akej miere popísaný program a projekt zodpovedá dosiahnutiu cieľov programov a projektov stanovených v súbehovom postupe, dĺžka trvania, možnosť ďalšieho rozvoja a udržateľnosť programu a projektu, stupeň dosiahnuteľnosti cieľových skupín, ktorým je program a projekt určený; v akej miere kapacita organizácie zodpovedá dosiahnutiu cieľov, ako aj zdôvodnenie rozpočtu programu a projektu.  Článok 8  Komisia posúdi súbehové prihlášky, ktoré boli predložené včas, ako i priloženú dokumentáciu; zistí splnenie formálnych podmienok stanovených súbehom a vypracuje Výsledkovú a hodnotiacu listinu prihlásených programov a projektov.  Komisia nebude brať do úvahy oneskorené a nesprávne vyplnené prihlášky; prihlášky s neúplnou dokumentáciou; prihlášky, ktoré nie sú podané na príslušnom formulári a prihlášky obsahujúce iné nedostatky, v dôsledku čoho nie je možné zistiť skutočný obsah prihlášky alebo prihlášky, ktoré nemôžu byť hodnotené podľa stanovených kritérií; prihlášky podávateľov, ktorí nemajú právo účasti na súbehu; prihlášky, ktoré nie sú podané oprávnenými osobami a prihlášky, ktoré obsahujú projekty a programy, ktoré nie sú v súlade s plánovaným použitím prostriedkov stanovených týmto nariadením. |
| Článok 9  Komisia vypracuje Výsledkovú a hodnotiacu listinu prihlásených programov a projektov v lehote nie dlhšej ako 60 dní od dňa vypršania lehoty na podávanie prihlášok.  Listina, uvedená v odseku 1 tohto článku, sa zverejňuje na oficiálnych webových stránkach Ministerstva, Úrad pre ľudské a menšinové právan, Úradu pre spoluprácu s občianskou spoločnosťou a Portálu e-Uprava.  Účastníci súbehu majú právo nahliadnúť do podaných prihlášok a priloženej dokumentácie, ako aj právo vzniesť námietky do troch dní odo dňa zverejnenia Listiny, uvedenej v odseku 1 tohto článku.  Rozhodnutie o námietke Komisia vynáša v lehote 15 dní odo dňa jej doručenia.  Rozhodnutie o pridelení prostriedkov z Fondu vynáša Minister na základe Výsledkovej a hodnotiacej listine, uvedenej v odseku 1 tohto článku, v lehote 30 dní odo dňa vyhotovenia Listiny. |
| Článok 10  Prostriedky, ktoré sa v súlade s týmto nariadením schvália na realizáciu programov a projektov sú účelové prostriedky a môžu byť použité výlučne na realizáciu konkrétneho programu a projektu, ako i v súlade so zmluvou uzavretou medzi Ministerstvom a príjemcom prostriedkov.  Zmluva upravuje vzájomné práva, povinnosti a zodpovednosti zmluvných strán. |
| Článok 11  Príjemca prostriedkov je povinný Ministerstvu predložiť naračnú a finančnú správu o realizácii programu a projektu, s dôkazom o účelovom použití prostriedkov (ďalej len: ,,správa“).  Táto správa sa predkladá štvrťročne, ako aj po realizácii programu a projektu.  Príjemca prostriedkov je povinný v realizovanom programe a projekte príslušným spôsobom zdôrazniť, že sa vo financovaní alebo spolufinancovaní podieľalo Ministerstvo. |
| Článok 12  Ministerstvo sleduje spôsob použitia prostriedkov, ako aj realizáciu cieľov za účelom ktorých prostriedky boli pridelené na základe správy, uvedenej v článku 11 tohto nariadenia.  Aby bolo možné sledovať realizáciu cieľov, uvedených v odseku 1 tohto článku, Ministerstvo povinne žiada stanoviská ministerstiev, v čiom poli pôsobenia sa nachádza oblasť programu alebo projektu, pre ktorú sa správa podáva.  Príjemca prostriedkov je povinný Ministerstvu kedykoľvek umožniť kontrolu realizácie programu a projektu, ako i nahliadnutie do všetkej potrebnej dokumentácie. Ministerstvo, za účelom získania stanoviska, podľa potreby, zabezpečuje nahliadnutie do dokumentácie aj príslušnému ministerstvu.  Ak príjemca prostriedkov znemožní kontrolu realizáciu programu a projektu alebo sa pri kontrole zistí neúčelovo používanie prostriedkov, Ministerstvo odstúpi od zmluvy a príjemca prostriedkov je povinný vyplatené prostriedky vrátiť s úrokom z omeškania. |
| Článok 13  Príjemca prostriedkov, za ktorého sa zistí, že neúčelovo používal prostriedky, stráca právo účasti na nasledujúcich súbehoch na prideľovanie prostriedkov z Fondu. |
| Článok 14.  Toto nariadenie nadobúda platnosť ôsmeho dňa po jeho zverejnení v "Úradnom vestníku Republiky Srbsko". |

**VLÁDA**

|  |  |
| --- | --- |
| 05 Číslo:  V Belehrade roku 2016 | PREDSEDA |